ვიკი

ვიკი (ინგლ. Wiki) — თეხანური ოინფორმაციე ტექნოლოგია, ჰიპერტექსტური ანდოგანი (მუჭოთ წესი, ვებ-ხასჷლა), სოდე მიარე ადამიერს ართბორჯულო შეულებჷ ტექსტური ინფორმაციაშ აკოქიმინუა, რედაქტირაფა დო სტრუქტურირაფა.

 ვიკიშ თარი მუშობურობეფი 
 მიარე ავტორი. მუდგა ბორჯის ვიკის მუშობა შეულებუ მიარე მახვარებუს.
 ტექსტიშ მიარეშახიანი რედაქტირაფა უშქაშეთ ვიკი-ანდოგანიშ საშუალებათ, შხვა დჷმახვარე რედაქტორაფაშ გჷმორინაფაშ უმუშო.
 თირუეფიშ ხეთეშე ძირაფა რედაქტირაფაშ მიშაღალაშე.
 ინფორმაციაშ დონწყუმა ხასჷლეფო, ნამუეფშე ირს მუში ჯოხო უღუ.
 რედაქტირაფაშ სპეციალური ნინა, ნამუთ საშუალებას ირზენს ლექინას დო ბიწორას მოხვადას ტექსტიშ ფორმატირაფა, ჰიპერტექსტური რცხიშ, სტრუქტურირაფაშ დო შხვა ელემენტეფიშ ინოხუნაფა.
 ტექსტიშ თირუეფიშ შხავდოშხვა ვერსიეფიშ ერკება დო ჯვეშ ვერსიაშა დორთინაშ შილებუამობა.

ვიკი-ანდოგანიშ აკაქიმინალო ოხვილური რე გიშაკერძაფილი პროგრამული უნარღელჸოფა - „ვიკიშ ქვერქვენტი“.

 ვიკიშ მუშობურობეფი 
 ისტორია. მაართა ვიკი-რშვილი, „პორტლენდიშ (პროგრამული კოდეფიშ) მუინუშეფიშ ოჩუაშექ“ აკიქიმინჷ 1995 წანაშ 25 მელახის, პროგრამისტი უარდ კანინგემიშით. თის ორხველჷ ვიკი-კონცეფციაშ აკოქიმინუა.
 ტერმინი. ზიტყვა „ვიკი“ მოურს ჰავაიურიშე, სოდე wikiwiki შანენს „ბიწორას“.
 ვანდალიზმი. ვიკი საშუალებას არზენს არძა მახვარებუს დოთირას ტექსტიშ დინოხი. თენა აკმოქიმინჷნს ოშქურანჯობას, ნამჷ-და მიდგაინქ შილებე თიშა გემშიღას უკორნებუ დო ვაკორექტული თირუეფი. თე მოლინაშ დუდიშ ოთხილარო ვიკიშ უღჷ ჟირი საშუალება: (1) დართინუას ტექსტიშ დუდმაართა ვერსია; (2) თეჯგურა მახვარებუს გუხურგუას ტექსტიშ რედაქტირაფაშ საშუალება.

 ლიტერატურა 





 რესურსეფი ინტერნეტის 

 WikiIndex 

კატეგორია:ვიკი
კატეგორია:ვიკიპედია
კატეგორია:ჯარალუაშ ხასჷლეფი